cyanic-selkie/wikianc huggingface dataset:
Johannes Meintjes
Eie ateljee in Kaapstad
Terug in Kaapstad het hy ’n ateljee gehuur van Marie Gravett, wat later getroud is met die kunstenaar Gregoire Boonzaier, en hom gereedgemaak vir sy eerste tentoonstelling daar. Meintjes het later gesê die Kaapse kritici was meer konserwatief as hul eweknieë in Johannesburg; tog het hulle sy werk goed ontvang.
Brandmondsindroom
Mediese Tekens en Simptome
As daar kliniese tekens in die mond gesien kan word, dan is daar sekerlik 'n ander verklaring vir die brand gevoel: rooi of geswelde knoppies op die tippie van die tong kan wees as gevolg van irritasie van die tong as dit bv. teen die tande of veral grofheid aan die tande, geskuur word. As daar minder of geen knoppies op die tong is en die tong is rooi, kan dit a.g.v. Candida (swam) infeksie wees of bloedarmoede.
Johannes Meintjes
Terug in die Moederstad
Intussen het hy ook begin skryf en talle artikels, essays en kortverhale uit sy pen het verskyn. Sy eerste boek, ’n monogram oor Maggie Laubser, geskryf toe hy pas 19 of 20 was, het in 1944 verskyn. Volgens die tydskrif Lantern was dit een van die besversorgde boeke wat ooit in die land gedruk is en was dit skaars 20 jaar ná publikasie reeds gesogte Africana. In 1947 het ’n bundel kortverhale, Kamerade, deur homself geïllustreer gevolg en waarvan net 500 gedruk is, en in 1948 ’n boek oor sy liriese skilderye, Liriese Werk / Lyrical Work.
Laaste dekade
In 1972 hou hy weer ’n uitstalling in Kaapstad en verskyn die tweede aflewering van sy outobiografie, Dagboek 2. Hy vier in 1973 sy vyftigste verjaardag met ’n uitstalling in Johannesburg en word aangestel as uitvoerende lid van die Burgersdorpse museum. Die enigste boek uit sy pen in daardie jaar was The Voortrekkers, wat later voorgeskryf is aan die Universiteit van Oxford.
Ronell Meintjes is op 26 Junie 1996 in 'n hospitaal in Port Elizabeth oorlede nadat sy die laaste jare van haar lewe op Graaff-Reinet gewoon het waar sy 'n tyd lank kuratrise was van die Hester Rupert-kunsmuseum, wat enkele van haar man se werke besit. Sy is op 1 Julie langs haar man in die Molteno-begraafplaas ter ruste gelê. Die skilderye, beeldhouwerke en kosbare boeke uit sy omvattende Africana-versameling wat sy ná haar man se afsterwe aan die Hoërskool Molteno geskenk het, word vandag nog in die Meintjies-kamer uitgestal.
Sy kunstenaarsvisie en nalatenskap
Meintjes het in sy leeftyd meer as 1 336 olieverfskilderye gemaak, tientalle beeldhouwerke geskep asook honderde sketse, temperas, grafiese werke en waterverfskilderye. Uit sy pen het 35 boeke verskyn en ook nog talle ongepubliseerde manuskripte. Tydens sy leeftyd is meer as 1 400 koerantberigte en tydskrifartikels oor hom geskryf. Ná sy dood is sy belangrikste manuskripte, briewe, dagboeke ensovoorts aan die National English Literary Museum in Grahamstad geskenk waar dit in die Johannes Meintjes-gedenkkamer gehuisves sou word.
Geneesblaarboom
Verspreiding
Die spesie is inheems in Burundi, Demokratiese Republiek die Kongo, Eswatini, Ethiopië, Gaboen, Indië, Kameroen, Kenia, Malawi, Mosambiek, Nigerië, Republiek die Kongo, Rwanda, Sri Lanka, Soedan, Suid-Afrika, Tanzanië, Uganda en Zimbabwe. In Suid-Afrik kom dit noordwaarts vanaf Knysna voor, is afwesig in die sentrale grasveld en weswaarts tot by Mahikeng.
Kragopwekking
Metodes vir die Opwekking van Elektrisiteit
Die meeste kragopwekking word gedryf deur die hitte-enjin. Die verbranding van fossielbrandstowwe voorsien die meeste van die hitte na hierdie enjins, met 'n beduidende fraksie vanaf kernsplyting en sommige vanaf volhoubare bronne. Die moderne stoomturbine, uitgevind deur Sir Charles Parsons in 1884, genereer vandag omtrent 80 persent van die elektriese krag in die wêreld vanuit 'n verskeidenheid hittebronne.
Turbines
Bronne sluit die volgende in:
Buri
thumb|200px|Buri word uit die ys gelek deur die oerkoei Audhumbla. Illustrasie uit die 18de eeu.
Dinkhoede van De Bono
Die Dinkhoede van De Bono (ook bekend as Ses Dinkhoede of bloot Ses Hoede) is 'n denkhulpmiddel vir groepsbespreking sowel as vir indiwiduele denke. Gekombineer met parallelle denke bied dit 'n wyse vir groepe om saam meer effektief te dink asook 'n wyse om denkprosesse in 'n gedetailleerde en samehangende manier te beplan. Hierdie metode word toegeskryf aan die werk van Dr. Edward de Bono, en dit is ook die onderwerp van sy boek Six Thinking Hats.
Shani
Shani (Sanskrit: Śani शनि) is een van die Nawagraha, wat naamlik die nege primêre hemelwesens in Hindoeastrologie, of Djyotiṣa is. Shani word in die planeet Saturnus beliggaam. Hy is die heer van Saterdag; die woord Shani dui ook in die meeste Indiese tale die sewende dag of Saterdag aan.
Shani is 'n dewa en seun van Soerja (die Hindoe-songod) en sy vrou Tjhaja (Skadugodin) en staan dus ook bekend as Tjajjapoetra. Hy is die neef van Jama, die Hindoegodin van die dood. Daar word vertel dat toe hy as baba vir die eerste keer sy oë oopgemaak het, die Son verduister is, wat die impak van Shani op astrologiese kaarte duidelik aandui. Hy staan bekend as die grootste leermeester. Daar word gesê dat Shani dêw baie skadelik kan wees vir dié wat die pad van verraaiing, rugstekery en onregverdige wraak volg. Hy staan in die Hindoegeskrifte bekend as die grootste moeilikheidmaker sowel as die grootste goedgesinde. Hy word uitgebeeld in donker kleure, geklee in swart, terwyl hy 'n swaard, pyle en twee dolke vashou, en ry op die rug van 'n swart kraai.
Jolette
Sy matrikuleer in 1993 aan die Hoërskool Pro-Arte en wen dieselfde jaar die Dalro Nasionale Toneelspel-kompetisie en word as die Crescendo-wenner in die kategorie dames vokaal aangewys. In 1997 voltooi sy haar BA Drama-graad aan die Universiteit van Pretoria en in 1997 behaal sy haar honneursgraad.
Pittsburg, Kalifornië
Demografie
Die onderverdeling in etnisiteit was:
Guizhou
Guizhou (Chinees: 贵州, Pinyin: Guìzhōu, ; alternatief: Kweichow) is 'n provinsie van die Volksrepubliek China. In 2010 het die provinsie 'n bevolking van 34 746 468 gehad.
Friedrich Schiller
Johann Christoph Friedrich von Schiller (* 10 November 1759 in Marbach am Neckar, † 9 Mei 1805 in Weimar, geadel in 1802) was 'n Duitse digter, filosoof en historikus.
Op die swerfpad
In 1787 toon sy treurspel Don Karlos, duidelik dat die jare van swaarkry Schiller innerlik gelouter het.
Werke
As seun van ŉ offisier in die Duitse leër het hy van 1773 tot 1780 op bevel van sy beskermheer, Karl Eugen, Hertog van Würtemberg, aan die militêre akademie in die regte en medisyne gestudeer. Die militêre dissipline wat hy daar ervaar het, het reeds op vroeë ouderdom verset by Schiller aangewakker.
Hy het die kuns gesien as die medium waardeur die mens van 'n sinnelike tot 'n redelike bestaan kon kom: in skoonheid word albei elemente van die menslike natuur geharmonieer. Gedurende dieselfde periode het Schiller sy bekende klassieke gedigte soos Die Götter Griechenlands ("Die gode van Griekeland"; 1788), Die Künstler ("Die kunstenaars"; 1789), Das Ideal und das Leben ("Die ideaal en die lewe"; 1795), Der Spaziergang ("Die wandeling") en Die Macht des Gesanges ("Die mag van die lied") geskryf.
Goethe en Schiller
Die stryd om sy gesondheid het Schiller baie geknou deur sy lewe. In die lente van 1805 het hy weer longontsteking opgedoen en is hy op 9 Mei oorlede. Vandag rus sy stoflike oorskot in die vorstelike grafkelder van Weimar, aan die sy van sy groot vriend, Goethe.
Široki Brijeg-slagting
Die slagoffers van die slagting word deur die Rooms-Katolieke Kerk in Bosnië en Herzegowina, maar ook deur Rooms-Katolieke elders, as martelaars vereer. Gelowiges herdenk ook die moorde op 38 ander monnike in die Fransiskaanse provinsie Herzegowina waarvan sommige op die sogenaamde "Kroatiese Kruispad" vermoor is.
Shiva
Vaishnavisme
Net so prys die Shaivistiese geskrifte vir Vishnu, en in albei tradisies is daar mites waarin Shiva eer betoon aan Vishnu én Vishnu aan Shiva.
Smartisme
In die Smartisme-tradisie is Shiva deel van die Panchayatana puja, ’n praktyk waarin ikone van vyf gode gebruik word wat as gelykwaardig beskou word. Die ander ikone is van Vishnu, ’n Devi (soos Parvati), Surya en enige ander god(in) wat die aanbidder verkies. Dié ikone help aanbidders om die aspekte van Brahman te visualiseer en daarop te fokus, eerder as op aparte wesens.
Drakenstein-gevangenis
In 1982 word Mandela vanaf die maksimum-sekuriteitsgevangenis op Robbeneiland, 'n eilandjie in Tafelbaai, na Pollsmoor-gevangenis in Tokai, Kaapstad verskuif. Hy word op 9 Desember 1988 na Victor Verster oorgeplaas, waar hy in 'n privaathuis in die kompleks gewoon het. Victor Verster is 'n plaasgevangenis wat dikwels as oorbrugging gebruik is voordat lae risiko-gevangenes vrygelaat is. Mandela dien 14 maande hier uit tot sy vrylating op 11 Februarie 1990. Die dag van sy vrylating het verslaggewers van oor die wêreld heen die gevangenis omring, wat die tronk wêreldwyd bekend gemaak het.
Die huis waar Mandela woonagtig was is as 'n nasionale erfenis verklaar en 'n standbeeld van Mandela is voor die gevangenis opgerig.
Guangdong
20ste eeuse geskiedenis
In 1952 is 'n klein gedeelte van Guangdong se kuslyn (Qinzhou, Lianzhou, Fangchenggang en Beihai) aan Guangxi gegee, wat dit toegang tot die see gegee het. Dit is omgekeer in 1955, en toe herstel in 1965. Hainan-eiland was oorspronklik deel van Guangdong, maar dit is in 1988 in sy eie provinsie geskei.
Monica
Monica was op 'n stadium met medesanger André Swiegers in 'n verhouding betrokke, maar die verhouding verbrokkel in 2006.
Szczecin
Alhoewel Szczecin sowat 65 kilometer van die Oosseekus af geleë is, het hier oor die eeue 'n beduidende seehawe en een van die grootste skeepsboubedrywe ter wêreld ontwikkel.
Geskiedenis
Die huidige stad het sedert die 10de eeu uit 'n klein Slawiese markdorp ontwikkel. Die vestiging van Duitse setlaars het aanleiding tot vinnige groei gegee, en in 1243 het Szczecin stadstatus volgens die Maagdenburgse Reg gekry. In 1272 het Szczecin by die Hansebond aangesluit. Die stad het tussen 1295 en 1637 as regeringsetel van die Pommerse hertoë gedien. In 1648 het dit onder Sweedse en in 1720 onder Pruisiese bewind gekom. Vanaf 1815 was Szczecin die administratiewe hoofstad van die Pruisiese provinsie Pommere. Die stad het in 1945 onder Poolse bewind gekom.
Gansu
Geografie
Die meeste van die water in die Geelrivier kom ook van die provinsie af en vloei ook deur Lanzhou, die provinsiale hoofstad. Die landskap in Gansu is baie bergagtig in die suide en plat in die noorde. Die berge in die suide van die provinsie is deel van die Qilian Shan berge. Die hoogste punt in die provinsie lê op 5,547 meter en is die top van die Qilian Shan (Qilian berg).
Kurt Georg Kiesinger
Kurt Georg Kiesinger (* 6 April 1904 in Ebingen, Württemberg; † 9 Maart 1988 in Tübingen) was 'n Duitse regsgeleerde en politikus. As leier van 'n koalisieregering het hy tussen 1966 en 1969 die amp van Wes-Duitse bondskanselier beklee.
NG gemeente Keurboom
duimnael|regs|190px|Ds. W.P. de Vos, eerste leraar van Keurboom, omstreeks 1951 afgeneem toe hy leraar van die destydse [[NG gemeente Kadoma|Gatooma was.]]
Siberiese Ysvrou
Ontdekking
Die graf was bedek met ’n yslens wat die mummie goed bewaar gehou het. Die vrou was sowat 25 jaar oud toe sy dood is en het tot die middelklas van die Pazyryk-samelewing behoort. ’n Paar tatoeëermerke is aan haar liggaam gevind en om haar was verskeie alledaagse voorwerpe geplaas. Dit is nie duidelik waaraan sy dood is nie.
Die grafkamer
In die Ysvrou se grafkamer was haar kis, gemaak van ’n soliede lorkeboomstam en versier met leerappliekwerk wat bokke uitbeeld. Daar was twee klein houttafels wat gebruik is om kos en drank voor te sit. Perde- en skaapvleis is op die tafels neergesit vir haar reis; daar was ook koljandersaad en oorblyfsels van ’n suiwelproduk, dalk jogurt, in ’n houthouer met ’n gesnede handvatsel en roervoorwerp.
Die Altai en die "prinses"
Toe ’n paar Altaise inwoners hoor die mummie is opgegrawe, het hulle geëis dat verdere opgrawings verbied en die lyk herbegrawe word. Hulle het beweer hulle weet nog altyd van die vrou, wat hulle "prinses Kadin" noem, en aanbid haar as een van die stammoeders van die Altai. Hulle kon dit nie bewys nie, maar die streekowerheid was gevoelig vir die mening van die inwoners en het verdere opgrawings op die Oekok-plato verbied.
Bernard Petrus Jacobus Marchand
Ds. Bernard Petrus Jacobus Marchand (22 Augustus 1853 op Wellington – 5 Oktober 1917 in Rondebosch) was predikant van die Nederduitse Gereformeerde Kerk en een van die stigters van die arbeidskolonie op Kakamas, 'n besproeiingskema waarvan die doel was om armblankes op te hef. In dié omgewing is die NG gemeente Marchand na hom genoem.
Bergmahonie
Die boom se FSA-nommer is 293.
Menslike skelet
Ribbekas
Die 24 ribbe vorm die beskermende traliewerk van die borskas. Aan die agterkant is al die ribbe aan die rugwerwels vasgemaak. Die boonste 7 ribbe (14 ribbe as die linker en regterkant s’n afsonderlik getel word) is aan die voorkant deur middel van ribkraakbeen aan die borsbeen (sternum) verbind. Hulle heet dus “ware” ribbe, terwyl die 3 volgende “vals” ribbe se kraakbeen slegs indirek aan die borsbeen gekonnekteer is. Die twee onderste “swewende” ribbe sit heeltemal los aan die voorkant.
Bekkengordel
Die bekken (pelvis) bestaan uit twee heupbene en is ŉ bakvormige beenstruktuur wat die basis van die romp vorm. Elke heupbeen word uit drie saamgesmelte bene gevorm: die bekkenbeen (ilium),  die sitbeen (iskium) en die skaambeen (pubis) wat ook die ysbeen genoem word. Hierdie bene vorm elkeen ŉ deel van die heuppotjie (asetabulum) waarin die dybeen draai. Aan die agterkant is die heupbene deur middel van die sterk iliosakrale gewrigte aan die ruggraat se heiligbeen verbind. Aan die voorkant is die twee heupbene by die pubiese naat (pubiese simfise) aan mekaar geheg.
Viskositeit
Eenhede
Die standaard eenhede vir viskositeit is Pa.s, N.s/m2 of kg/(m.s)
Newton se teorie
Algemeen gesproke sal die lae by enige vloeibeweging teen verskillende snelhede beweeg en sal 'n vloeistof se viskositeit die gevolg wees van die spanning tussen die lae wat weerstand bied teen die toegepaste krag.
Stilbaceae
Stilbaceae is die wildevlier-familie wat hoort tot die orde Lamiales. Wêreldwyd hoort daar slegs twintig spesies tot die familie waarvan veertien plaaslik voorkom en daarvan is sewe bome.
Wildetabak
Indringerplant
Dit is 'n kategorie 1b indringerplant dwarsoor Suid-Afrika, en is veral 'n probleem in bewaringsgebiede soos die Krugerwildtuin. Die plant is onsmaaklik en giftig vir huishoudelike en wilde diere.
Pollsmoor-gevangenis
Pollsmoor-gevangenis is 'n tronk in Tokai, 'n woonbuurt van Kaapstad, Suid-Afrika. Dit word deur die Suid-Afrikaanse Departement van Korrektiewe Dienste bestuur.
Inkbessiebos
Die inkbessiebos (Cestrum laevigatum) is 'n genaturaliseerde boom wat oorspronklik van Suid-Amerika kom en 'n onkruid in die trope en subtrope geword het. Die boom word 'n probleem in versteurde plekke langs die ooskus van noordwaarts vanaf Oos-Londen. Die blare ruik onaangenaam wanneer dit gekneus word.
Zebediela
Zebediela is 'n groep van nedersettings in Limpopo, Suid-Afrika. Dit is bekend vir sy produksie van sitrusvrugte.
Oshakati
Oshakati is 'n dorp in die noorde van Namibië, in die distrik Osjana. Daar woon 36 541 mense in 2011. Die dorp is as 'n basis gebruik deur die Suid-Afrikaanse Weermag tydens die Suid-Afrikaanse Grensoorlog en die Namibiese Onafhanklikheidsoorlog.
Adelaide, Australië
Adelaide was een van die Australiese gasheerstede tydens die Krieketwêreldbeker 1992, Rugbywêreldbeker 2003, Krieketwêreldbeker 2015 en T20I-wêreldbeker 2022.
Westville-gevangenis
Op 21 Februarie 2010 ontsnap die sogenaamde "suikerriet-reeksmoordenaar", Thozamile Taki, saam met agt ander verhoorafwagtende gevangenes uit die tronk. Hulle saag deur 'n staaldeur en roosterhekke en ontvlug uit die tronk se "Medium A"-afdeling. Teen 7 Maart 2010 is drie van die ontsnaptes, saam met Thozamile Taki, weer gevang en is een gevangene deur die polisie geskiet.
Pergamon
Die Oord van Asklepios
Drie kilometer suid van die Akropolis, onder in die vallei, was die Asklepeion, die oord van die god van genesing, Asklepios. Hier kon mense met gesondheidsprobleme in die water van die heilige fontein bad, en Asklepios sou in die pasiënte se drome aan hulle verskyn om vir hulle te sê hoe om hulle siektes te genees. Argeoloë het al talle geskenke hier opgegrawe wat mense ná die tyd gelos het, soos klein terracotta-liggaamsdele, waarskynlik voorstellings van die dele wat genees is. Belangrike oorblyfsels van die Asklepeion sluit in:
Malutiberge
Geologie
Laangs die grenslyn van Suid-Afrika val loodregte basaltrotswande na benede in voetheuwels bestaande uit sandsteen. Hierdie rotse is ingekeep deur die riviere wat ooswaarts deur KwaZulu-Natal vloei.
George Stephanus Malan
Ds. Malan is aan Groenberg by Wellington gebore. Hy ontvang sy skoolopleiding op dié Bolandse dorp en verwerf in 1881 sy B.A.-graad aan die Victoria Kollege op Stellenbosch. Die volgende jaar word hy tot die Kweekskool toegelaat. Ná voltooiing van sy teologiese kursus en legitimasie op 27 Augustus 1885 is hy na die NG gemeente Barkly-Oos beroep en op 3 April 1886 daar georden en bevestig. Sy volgende gemeentes was Vredefort (1887), Montagu (1889), Bethulie (1895), Greytown (1897), Riebeek-Wes (1903) en Drieankerbaai (1911), waar hy bly tot in 1913.
Vloeistof
Toepassings
Vloeistowwe word selfs gebruik in metingstoestelle. 'n Termometer benut die termiese uitsetting en vervloeiingseienskap van vloeistowwe sodat die temperatuur aangedui kan word, soos met kwik. 'n Manometer gebruik die gewig van die vloeistof om lugdruk aan te dui.
Universidade Federal do Recôncavo da Bahia
Die Universiteit van Recôncavo da Bahia (Portugees: Universidade Federal do Recôncavo da Bahia of UFRB) is 'n universiteit geleë in Cruz das Almas, Bahia, Brasilië.
Dit is op 3 Julie 2006 gestig.
Wapen van Nieu-Seeland
Beskrywing
Die wapen vertoon 'n skild met vier kwadrante wat verdeel word deur 'n sentrale lyn. Die eerste kwadrant vertoon die vier sterre op die vlag van Nieu-Seeland, die tweede kwadrant vertoon 'n goue vag, wat die land se landboubedryf verteenwordig, die derde vertoon 'n ​​gerf koring vir die landbou, en die vierde kwadrant vertoon gekruisde hamers vir mynbou. Die sentrale bleek vertoon drie galeie, wat Nieu-Seeland se maritieme natuur en die Cook-Straat verteenwordig. Die regte skildhouer is 'n Europese vrou wat die vlag van Nieu-Seeland hou, terwyl die linke skildhouer 'n Maori-vegter is, wat 'n Taiaha (vegwapen) hou en 'n Kaitaka (vlasmantel) dra. Die skild is bekroon deur die kroon van Sint Edward, wat die kroon van die monarg van Nieu-Seeland weerspieël. Die wapen word hieronder deur 'n silwer strook begrens, waarop die amptelike Engelse landsnaam "New Zealand" geskryf is, met twee varingsblare ná links en regs.
Lakshmi
Lakshmi (Sanskrit: लक्ष्मी|लक्ष्मी ) is die Hindoegodin van rykdom, welvaart, en vrygewigheid; en die beliggaming van skoonheid, grasie en sjarme. Voorstellings van Lakshmi (of Shri) word ook in Djain- en Boeddhiste-monumente gebruik met die vroegste argeologiese voorstellings wat in Boeddhiste-monumente aangetref word.
Lakshmi, in Sanskrit, is afgelei van die elementale vorm "lakṣ," wat om waar te neem of dop te hou beteken. Dit is sinoniem met lakṣya, wat doel of oogmerk beteken. Lakshmi is dus die godin van die middel tot die bereiking van doelwitte, insluitend welgesteldheid en die lewe van die mensdom.
Gerrit Viljoen
Gerrit Van Niekerk Viljoen (11 September 1926 – 29 Maart 2009) was 'n Suid-Afrikaanse kabinetsminister en lid van die Nasionale Party. Hy was die voorsitter van die Broederbond vanaf 1974 tot 1980, administrateur van Suidwes-Afrika van 1978 tot 1980 en kabinetsminister tot 1992.
Ötzi
Beskrywing
Ötzi was ’n man van ongeveer 45 jaar, wat oud was vir dié tyd. Hy was sowat 1,6 m lank en het min liggaamsvet gehad; hy het sowat 50 kg geweeg. Aan sy liggaam is 59 tatoeëermerke gevind. Dit is geskep deur insnydings in die vel waarin steenkoolpoeier gevryf is en kon ’n behandeling vir sy gewrigslytasie gewees het. In sy longe is rookdeeltjies van houtskoolvure gevind. Uit ’n ontleding van sy DNA, van stof en stuifmeelkorrels en van die isotoopverhoudings in sy tande, waarin daar gaatjies was, blyk dat hy sy jeug in die omgewing van die huidige dorp Feldthurns noord van Bolzano deurgebring het, maar later tot sowat 50 km noord van daar gewoon het. Sy klere was redelik ongeskonde en was goed aangepas by die koue klimaat van die Alpe. Hy het ingewikkelde, uitgevoerde skoene gedra. In sy ingewande is die oorskot van twee maaltye gevind. Die laaste een was van takbokvleis en ’n soort koring, moontlik in die vorm van brood. Die voorlaaste maaltyd was van steenbokvleis. Tekens van wortels en vrugte is ook gevind. Stuifmeel in die kos dui aan Ötzi het moontlik in die lente gesterf.
Aandblom
Wanneer die blom gepluk en in 'n blompot gesit word, verander dit steeds van kleur sodra dit donker word. Die blom het dus nie die hele plant nodig om so 'n verandering te bewerkstellig nie. Die bruinafrikaner wat van die middel van September tot einde Desember blom, is tot 'n beskermde veldblom verklaar en mag nie meer gepluk of verplant word nie.
Zen
Die term Zen is afgelei van die Japannese uitspraak van die Middel-Chinese woord 禪 [dʑjen], in moderne Mandaryn: Chán, wat op sy beurt van die Sanskriet-term dhyāna afgelei is en rofweg as "absorpsie" of "meditatiewe toestand" vertaal kan word..
Brakdoring
Die boom se FSA-nommer is 183.1.
Pous Urbanus VII
Urbanus VII was die 228ste pous van die Rooms-Katolieke Kerk vir slegs 12 dae (of 13 as 'n mens die eerste en laaste dag beide tel) van 15 September tot 27 September 1590. Dit is die kortste pontifikaat ooit as die van Pous Stefanus (II) nie getel word nie. Sien Lys van kortste pontifikate.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Pous Eugenius IV
Eugenius IV was die 207de pous van die Rooms-Katolieke Kerk van 1431 tot 1447. Hy was 'n kardinaal-nepoot van Pous Gregorius XII ('n broer van sy ma) en ook die oom van die latere Pous Paulus II. Tydens sy bewind op 30 Mei 1431 sterf Johanna van Arkel op die brandstapel.
Die konsilie van Basel
In 1417 het die konsilie van Konstanz ’n einde gemaak aan die Westerse Skisma. Die konsilie het ook die tydperk van die konsiliarisme ingelui, waar betoog is dat die mag van ’n konsilie groter is as die van die pous. Hoewel Pous Martinus V reeds daarmee te doen gekry het en net voor sy dood die algemene konsilie van Basel belê, het, het veral Eugenius probleme met die konsiliarisme ondervind. Die konsilie van Basel word geopen op 23 Julie 1431, maar die bywoning was swak. Eugenius voorsien probleme met die anti-pouslike stemming en vaardig op 18 Desember 1431 ’n dekreet uit wat die konsilie opskort. Die deelnemers aan die konsilie was nie daarmee tevrede nie en op 15 Februarie 1432 bevestig hulle die stelling dat die mag van die pous ondergeskik is aan die van die konsilie. Op 29 April 1432 roep hulle die pous op om voor die konsilie in Basel te verskyn. Die pous steur hom nie daaraan nie. Die konsilie besluit dat die pous nie meer kardinale mag aanstel nie en spreek twyfel uit oor die pous se gesag. Koning Sigismund van die Heilige Romeinse Ryk (deur die pous gekroon op 31 Mei 1433) bemiddel en versoen die pous met die konsilie. Die pous woon egter nie konsilie by nie.
Upper Canada Village
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
St. Lawrence Parks
Openingstye
Upper Canada Village is 'n erfenispark en historiese opelugmuseum in die dorp Riverside naby Morrisburg in die Kanadese provinsie Ontario wat met 'n veertigtal geboue, waaronder meule, saagmeule en werkwinkels, die landelike lewe in Bo-Kanada omstreeks 1860 uitbeeld. Die erfenispark, wat deur die St. Lawrence Parks Commission bestuur word en in 1961 geopen is, sluit ook 'n monument ter nagedagtenis aan die Slag van Crysler's Farm in wat tydens die Anglo-Amerikaanse Oorlog van 1812 plaasgevind het. Die oorspronklike slagveld het in die water van die Sint-Laurens-waterweg verdwyn.
Pous Eugenius IV
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Akwaduk
Antieke akwadukte
Wyd en syd in die lande wat destyds deel van die Romeinse Ryk uitgemaak het, in Europa, Noord-Afrika, Klein-Asië en die Nabye Ooste, kan die massiewe bouvalle van meer as 200 akwadukte vandag nog gesien word. In die onbeskaafdste en mees afgeleë streke het die Romeinse owerhede hierdie imposante bouwerke teen hoe koste laat oprig, met die doel om water, een van die allereerste vereistes van die stadslewe, na die hoofstede van hul provinsies te bring. Die merkwaardigste van al die oorblywende akwadukte is te sien in die stad Segovia, 'n ou Romeinse stad in Spanje.
Hierdie akwaduk is aan die begin van die 2de eeu v.C. gebou, en dien vandag nog steeds om die stad oor 'n afstand van 16 km van water te voorsien. Waarom is sulke duur akwadukte gebou? Waarom het die Romeine nie eenvoudig ysterpype gebruik nie? Die antwoord op hierdie vrae is dat die Romeine wel loodpype gebruik het, maar nooit die tegniek van gegote ysterpype ontwikkel het nie.
Die Aqua Marcia (144 v.C.) was die eerste akwaduk wat rig in die hoogte gebou was, en daarmee die klassieke patroon geskep het: van 'n hoogte van 60 m bo seevlak het dit sy heerlike drinkwater (die beste wat daar in Rome te kry was) oor 'n afstand van 92 km met pragtige boogbrûe oor berge en dale, oor klowe en riviere na Rome gebring. Elke akwaduk het as 't ware sy eie karakter gehad, en die Romeinse fynproewers het haarfyn geweet wat die besondere kwaliteite van elkeen se water was.
Vega
Vega is die helderste ster in die sterrebeeld Lier (Lyra) en die vyfde helderste ster in die lugruim. Dit is redelik naby: net 25 ligjare van die Aarde af. Sy Bayer-naam is Alpha Lyrae, afgekort as '''α Lyr.
Lys van sterrekundige katalogusse
Notas
<references group="Opmerking" />
Kaapse grysbok
Hierdie bokkies het 'n gemiddelde, volwasse massa van 12 kg en 'n hoogte van ongeveer 55 cm. Die ramme het klein spitshorinkies wat tot 12 cm lank kan wees. Hulle word soms met steenbokke verwar, met hulle rooibruin pelse, rooi mae en rooi-geel kele. Verder het hulle ook plek-plek wit hare oor hulle rûe versprei, van hul nekke tot hulle agterpote. Kaapse grysbokke het kenmerkende groot ore, met strepe wat aan die are van 'n blaar herinner.
Kaapse grysbokke vreet hoofsaaklik wingerdlote, maar ook grasse, vrugte en die blare van bosse en bome. Sommige waarnemings meld dat hulle lang periodes sonder water kan oorleef.
Tropiese grysbok
Die ooi is gemiddeld 180 dae dragtig, waarna sy een of soms twee lammetjies sal kry. Die meeste ooie skenk tydens die laat lente of vroeë somer die lewe, wanneer die eerste reëns begin. Die lammetjies word op drie maande gespeen.
Tropiese grysbokke wei hoofsaaklik snags en word selde gesien. Hulle is geheimsinnige diere wat bedags tussen bosse en plante wegkruip. Buiten met paartyd, is hulle hoofsaaklik enkellopende diere. Wanneer hulle bedreig word, sal hulle tussen plante wegkruip of selfs in gate in die grond (soos dié van 'n aardvark) kruip.
Parallaks
Parallaks beïnvloed ook optiese instrumente soos verkykers, mikroskope en tweelensreflekskameras wat uit effens verskillende gesigshoeke na 'n voorwerp kyk. 'n Eenvoudige voorbeeld van parallaks in die alledaagse lewe is die naald van 'n spoedmeter. As die bestuurder daarna kyk, kan die naald op byvoorbeeld presies 120 km/h lê, maar vir die voorste passasier, wat uit 'n ander hoek na die meter kyk, kan dit lyk of die naald 'n ander spoed aandui.
Oorbietjie
Oorbietjies paar dwarsdeur die jaar, alhoewel 'n spitstyd in Oktober en November bereik word. Mannetjies is territoriaal en deel hulle gebiede met een of twee wyfies. Die ooi is ongeveer 7 maande dragtig, waarna sy die lewe aan 'n enkele lammetjie skenk. Ooie is reeds so jonk as 10 maande geslagsryp, terwyl ramme teen 14 maande geslagsryp is. Oorbietjies het 'n moontlike lewensduur van ongeveer 13,5 jaar.
Verfransing van Brussel
Die verfransing van Brussel verwys na die transformasie wat Brussel ondergaan het van 'n oorwegend Nederlandssprekende na 'n tweetalige, of eintlik veeltalige, stad met Frans as meerderheidstaal en lingua franca. Ofskoon Brussel oorspronklik 'n stad was waar die mense Brabantse dialekte gepraat het,  het die taalkundige situasie gedurende die laaste twee eeue drasties verander. Hierdie vooruitgang van Frans word nie alleen verklaar deur Franstalige immigrasie uit Frankryk en Wallonië nie, maar vernaamlik deur die assimilasie van die Vlaamse bevolking. Hierdie evolusie is 'n gevolg van die laer aansien van Nederlands as kultuurtaal in die destydse Belgiese samelewing, versterk deur die aantrekkingskrag van Frans as wêreldtaal.
Vogelsberg
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Maak deel uit van die
Ligging in Duitsland
Nieu-Seeland Rugby
Nieu-Seeland Rugby (Engels: New Zealand Rugby, afgekort “NZR”) is die bestuursliggaam wat rugby in Nieu-Seeland beheer. NZR is by Wêreldrugby geaffilieer en organiseer verskeie nasionale spanne, insluitend Nieu-Seeland se nasionale seniormansrugbyspan (die All Blacks), vroue en jeug. Dit is op 16 April 1892 as die Nieu-Seelandse Rugbyvoetbalunie (New Zealand Rugby Football Union, NZRFU), 12 jaar ná die eerste provinsiale rugbyunies in Nieu-Seeland, gestig. In 1949 is dit geaffilieer by die Internasionale Rugbyraad, nou bekend as Wêreldrugby, die wêreldwye beheerliggaam van rugby. Dit het in 2006 die woord “Voetbal” uit sy naam geskrap. Die handelsnaam New Zealand Rugby is in 2013 goedgekeur. Dit is wettiglik ’n geregistreerde vereniging met die naam New Zealand Rugby Union Incorporated. Hulle bestuur saam met die Argentynse Rugbyunie, Rugby Australia en die Suid-Afrikaanse Rugbyunie as ’n gesamentlike onderneming SANZAAR, die beheerliggaam van beide Superrugby en Die Rugbykampioenskap, die vernaamste rugbytoernooie in die Suidelike Halfrond. Die NZR hou ook toesig oor Sewesrugby in Nieu-Seeland en aangesien dit ’n Olimpiese sportsoort is, werk hulle met die Nieu-Seelandse Nasionale Olimpiese Komitee saam. Nieu-Seeland Rugby het reeds belangrike toernooie soos die Rugbywêreldbeker 1987 (saam met Australië) en die Rugbywêreldbeker 2011 aangebied.
Doc Immelman
Kortverhaalbundels
Sy debuut is ’n kortverhaalbundel, Verhale uit Suidwes (1959), wat meestal jagverhale bevat, afgewissel met moord en liefde. Hierna publiseer hy nog ’n aantal kortverhaalbundels. In die titelverhaal in Shondoro (1965) maak ’n seun ’n koedoe hans groot, maar ’n vellekoper skiet die koedoe onder die indruk dat hy daardeur aan die gesin vleis kan verskaf.
Vlamme in die Namib (1974) en Die hart van ’n man (1975) is bundels eg Namibiese kortverhale oor jag, avontuur en romanse.
Jeugverhale
In Wraak in die wildernis (1964) raak die pa weg en twee seuns gaan soek hom, maar word deur die aggressiewe inheemse Hambukushu-stam in hulle soektog gehinder.
Blits (1970) gaan oor ’n rifrughond en sy baas se wedervaringe in die ruwe Duits-Suidwes van 1906. Hierdie boek word in Engels vertaal as The long road home.
Hoërskool Ermelo
Skoolwapen en leuse
Leuse "Non Viribus Sed Virtute." Vrylik vertaal vanuit Latyns: "Nie deur krag nie, maar deur deug."
Aandelebeurs
Verhandelinge
'n Aandeel se prys hang van vraag en aanbod af. 'n Makelaar sal die naam van 'n aandeel wat te koop staan uitroep, waarop 'n belangstellende 'n aanbod sal maak. Indien die makelaar sy aanbod aanvaar, word die transaksie beklink en die prys waarteen dit verhandel is op 'n elektroniese skerm aangebring. Uit die  aard van hulle werk  kan 'n mens verstaan dat die hoogste persoonlike integriteit verwag word van lede wat op die Beurs geregistreer is. Daarom word die Effektebeurs ook  beheer deur sy eie reëls en verordeninge, wat dikwels strenger is as die Wet.
Sommige van die Beursterme  is al in die gewone spreektaal opgeneem. Só word daar bv. gereeld in finansiële terme van 'n bulmark (stygende) of 'n beermark (dalende)  gepraat. 'n Belegger  op 'n beermark  verwag dat  die aandele verder sal val, dus verkoop hy sy aandele in die hoop om dit later  goedkoper terug  te koop.
Suid-Afrikaanse Departement van Korrektiewe Dienste
Die Suid-Afrikaanse Departement van Korrektiewe Dienste is een van die departemente van die Suid-Afrikaanse regering. Die departement is vir die land se gevangenisstelsel verantwoordelik. Hulle het ongeveer 34 000 personeellede in diens wat 240 tronke met 189 748 prisoniers administreer. Hierdie tronke sluit minimum-, medium-, en maksimum-sekuriteitstronke in. Die politieke hoof van die departement is die Minister van Korrektiewe Dienste. Minister Michael Masutha het die pos tot 2018 beklee. Die hoofkantoor is in die wes-blok van die Poyntons-gebou in Pretoria.
Korbeelhuise
Ander gebruikers
Hierdie boumetode kom wydverspreid in die wêreld voor en is 'n eeue-oue boutegniek. Dit is gebruik in antieke Egipte, antieke Griekeland, antieke Irak, Indië, Kambodja en die Majas van die Andes. By die bou van die Russiese kerke van die 12de eeu is die boutegniek benut. Korbeelhuise met koepeldakke wat na 'n byekorf  lyk, kom ook in die Balkan, op die Iberiese skiereiland, in die suide van Italië en die suide van Frankryk en in Ierland voor.
Pionierboere
Toe die blanke trekboere met hul veekuddes die Hantam en die Roggeveld (in die omgewing van die huidige dorpe Williston, Carnarvon, Fraserburg, Loxton en Sutherland) binnetrek, is hulle in 'n byna boomlose omgewing sonder enige timmerhout en dekriet. Die enigste boumateriaal was plat klippe, mis van diere en 'n bietjie gras.
Eienskappe van 'n korbeelhuis
Weens die dik mure en die hoë dak het dit goeie beskerming teen die somerhitte gegee. Die voordeur was gewoonlik 'n bo- en onderdeur en die drempel opvallend hoog bo die grond. Regoor die deur was meesal 'n klein luggat ('n venster) met 'n luik. Die luggat was dikwels skuins sodat die Boesmans nie pyle daardeur in die huise kon inskiet nie.
George Abell
Hy is veral bekend vir die Abell-katalogus van ryk sterrestelselswerms wat hy vir sy Ph.D.-tesis saamgestel het uit inligting wat in die Palomar-lugopname versamel is. Hy het ook ontdek hoe die ligsterkte van ’n hemelliggaam gebruik kan word as afstandskaal. In 1966 het hy ’n lys van 86 planetêre newels saamgestel, met onder meer Abell 39.
Laurentia
Laurentia was dikwels in sy verlede ’n aparte kontinent, soos dit nou is in die vorm van Noord-Amerika, hoewel dit oorspronklik ook die kratongebiede Groenland en die noordwestelike deel van Skotland ingesluit het. Tydens ander tye was Laurentia deel van groter kontinente en superkontinente. Kleiner dele land en oseaaneilande het gebots en verenig in ’n al hoe groter wordende Laurentia, en saam het hulle die stabiele Archeïese kraton gevorm wat vandag bestaan.
Baltica
Baltica is ’n naam wat geoloë gebruik vir ’n kontinent uit die Laat Proterosoïkum/ Vroeë Paleosoïkum wat nou die Oos-Europese kraton Noordwes-Eurasië insluit. Baltica is sowat 1,8 miljard jaar gelede of later gevorm. Voorheen was die drie segmente/kontinente waaruit die huidige Oos-Europese kraton bestaan, op verskillende plekke op die aardbol.
Suid-Afrikaanse algemene verkiesing van 2009
Die Nasionale Vergadering bestaan uit 400 lede wat deur proporsionele verteenwoordiging gekies word. Die Nasionale Vergadering wys ná die verkiesing die nuwe President van Suid-Afrika aan.
Abell-katalogus
Die Noordelike Opname
Die oorspronklike katalogus van 2 712 sterrestelselswerms is in 1958 deur George O. Abell (1927–'83) gepubliseer. Hy het toe aan die Kaliforniese Instituut vir Tegnologie studeer. Die katalogus, wat deel was van Abell se Ph.D.-tesis, is opgestel deur die rooi 103a-E-plate van die Palomar-lugopname (POSS) te bestudeer; Abell was een van die belangrikste waarnemers daarvan.
Die swerms is gerangskik volgens toenemende regte klimming. Ekwatoriale koördinate (regte klimming en deklinasie) word aangegee vir die epog van 1855 en galaktiese koördinate vir 1900.
NG gemeente Die Vlakte
duimnael|regs|170px|Ds. D.J. Nell, leraar van 1951 tot sy aftrede die volgende jaar. Daarna het hy weer tot die bediening toegetree en finaal in 1960 uitgetree.
Die NG gemeente Die Vlakte was 'n gemeente van die Nederduitse Gereformeerde Kerk in Kaapstad se suidelike laermiddelklas-voorstad Lansdowne wat op 2 April 1989, skaars twee maande voor die herdenking van sy vyftigjarige bestaan, merendeels by die NG gemeente Van Riebeeck in die nabygeleë voorstad Kenwyn, maar ook by die gemeente Keurboom (die lidmate in Rondebosch-Oos) en die gemeente Rondebosch (die lidmate in die voorstad Sybrandpark) ingelyf is. Dit was ook die dag waarop ds. R.H. Venter, die laaste leraar, sy emeritaat aanvaar het. Die gemeente Van Riebeeck is op sy beurt later ingelyf by Plumstead (waarby Southfield ook ingelyf is) en Keurboom by Rondebosch. Die Vlakte se gemeentegrense het die voorstede Landsdowne, Crawford, Rondebosch-Oos en Sybrandpark ingesluit.
Ná inlywing
Die gemeente het, ten spyte van die inlywing kort tevore, op 28 Mei 1989 'n spesiale erediens in Die Vlakte se kerkgebou gehou ter viering van wat sy vyftigste bestaansherdenking sou wees. Die erediens is deur 'n emeritus-leraar, ds. D.J.M. Terblanche, van 1950 tot 1952 die gemeente se derde leraar, gelei, waarna voormalige lidmate in die kerksaal 'n feesmaal geniet het saam met ds. en mev. Venter. Die kerkgebou is gekoop deur 'n ander Christelike kerkverband, maar later het dit 'n moskee geword, waarna ingrypende veranderings aan die kerk, saal en aangrensende pastorie aangebring is.
Vorige leraars
Naamlys van leraars soos verstrek deur beskikbare bronne, in die volgorde waarin hulle bevestig is:
Gawie Cillié
Prof. Gabriël Gideon (Gawie) Cillié (Stellenbosch, 13 Julie 1910 – Strand, 15 Junie 2000) was 'n Suid-Afrikaanse astrofisikus, orrelis, koordirigent, komponis van Afrikaanse gewyde musiek, eertydse voorsitter van die FAK en voorsitter van die konvokasie van die Universiteit van Stellenbosch. Hy het waarskynlik die grootste enkele bydrae gelewer ter bevordering van die kerkmusiek in Suid-Afrika. Sy bydrae as vertaler, verwerker, komponis en koordirigent het gelei tot ’n hersiening en uitbreiding van Afrikaanse liturgiese musiekbronne.
Jannie du Plessis
Hy het medies studeer aan die Universiteit van die Vrystaat en ’n dokter geword. Dit maak hom een van min rugbyspelers in die beroepsrugby-era wat ’n loopbaan buite die sport gehad het terwyl hy steeds ’n speler was.
Gawie Cillié
Herkoms
Gawie Cillié se bekendste broer, sy ouers se vyfde kind, was Piet Cillié (1917–1999), voormalige direksievoorsitter van Naspers en meer as 23 jaar (van April 1954 tot laat 1977) redakteur van Die Burger, wat in 1999 in die ouderdom van 82 in Oranjezicht, Kaapstad, oorlede is.
Ferney Park
Ferney Park is 'n sokkerstadion in Ballinamallard, Noord-Ierland. Dit is die tuisstadion van Ballinamallard United FC.
Gawie Cillié
Akademiese loopbaan
Nadat hy drie en half jaar in die personeel van die Universiteit van die Witwatersrand en die Universiteit van Pretoria was, het hy in Julie 1939 'n betrekking as professor in Wiskunde aan die Stellenbosse Universiteit aanvaar. Hy bly aan in dié hoedanigheid tot 1975. Hy het drie boeke oor die sterrekunde geskryf en was sedert 1932 lid van die Royal Astronomical Society in Londen. Ná sy aftrede in die ouderdom van 65 op Stellenbosch, verhuis hy en sy vrou na die Vrystaatse hoofstad, Bloemfontein, waar hy aangestel is as dosent in kerkmusiek aan die Universiteit van die Oranje-Vrystaat.
Pierre D. Botha
Pierre D. Botha was 'n Suid-Afrikaanse regisseur wat vier Afrikaanse rolprente oor 'n periode van vyf jaar vrygestel het. Sy eerste rolprent, Die Goddelose Stad is in 1958 uitgereik, en sy laaste rolprent, Die Reën Kom Weer in 1963. Hy is veral bekend vir sy misdaadrolprent oor die lewe van Bubbles Schroeder.
Rugby Australia
Heldesaal
Om in aanmerking te kom vir insluiting in die Wallaby-heldesaal moes ’n speler:
Flamsteed-naam
Sterrebeelde met Flamsteed-stername
Daar is 52 sterrebeelde wat hoofsaaklik Flamsteed-name gebruik:
Heuning
Agtergrond
Heuning is soet weens die mono-sakkariede fruktose en glukose, en die soetheid stem ooreen met dié van korrelsuiker. Die chemiese eienskappe maak dit geskik vir bakwerk. Meeste mikro-organismes groei nie in heuning nie en daarom sal heuning wat geseël is, nie maklik bederf nie.
Die gebruik en produksie van heuning het 'n lang en veelsoortige geskiedenis. Heuningversameling is 'n antieke aktiwiteit. Mense het waarskynlik reeds 8 000 jaar gelede begin om heuning te versamel, soos aangedui word deur 'n skildery in 'n grot in Valencia, Spanje.
Kraton
Die term kraton word gebruik om die stabieler deel van die kontinentale kors te onderskei van streke wat geologies aktiewer en onstabiel is. Dit kan beskryf word as skilde, waarin die fondamentrots bo die oppervlak van die Aarde uitsteek, en platforms, waarin die fondamentrots bedek word deur afsettings en afsettingsgesteentes.
Handré Pollard
Handré Pollard (gebore in Somerset-Wes op 11 Maart 1994) is ’n Suid-Afrikaanse rugbyspeler wat op losskakel vir die Blou Bulle in die Curriebeker en die Bulls in Superrugby gespeel het.
John Flamsteed
Wetenskaplike werk
Flamsteed het die sonsverduisterings van 1666 en 1668 korrek bepaal. Hy was verantwoordelik vir die eerste bekende waarneming van die planeet Uranus, hoewel hy dit vir ’n ster aangesien en as "34 Tauri" in sy katalogus aangeteken het.
In 1725 is Flamsteed se eie weergawe van die Historia Coelestis Britannica ná sy dood gepubliseer. Dit het ’n katalogus ingesluit met 2 935 sterre waarvan die gegewens akkurater was as in enige vorige werk. Dit is beskou as die eerste merkwaardige bydrae van die Greenwich-sterrewag en die numeriese Flamsteed-name vir sterre wat in daaropvolgende Franse weergawe verskyn het, word vandag steeds gebruik.
Lina Spies
Poësie
Hiermaals is ’n loflied op die hier en nou en die menigvuldige skoonheid en vreugde van aardse dinge, met die aksent op die “hier” en die eenmaligheid van die nou. In die titel word hierdie begrip goed uiteengesit in kontras met die gesuggereerde “hiernamaals” (die toekoms). Die bundel word opgedra aan die filosoof Johan Degenaar, wat haar inspireer en het ook veel te danke aan die lewensuitkyk van G.K. Chesterton, veral soos hy dit in sy werk Orthodoxy uiteensit. Standhoudende temas in haar gehele oeuvre (Bybelse figure, kunstenaars, minnaars, kinders, katte en dorpe en stede waar sy reeds gewoon het) word hier weer ontgin en baie van hierdie gedigte word liefdesgedigte rondom hierdie temas. Hiermaals word in 1993 genomineer vir die Rapportprys en is in 1994 op die kortlys vir die toekenning van die Ou Mutual-prys.
Duskant die einders se titel hou verband met haar eerste bundel, Digby vergenoeg, met “duskant” wat ooreenstemming toon met “digby” en “einders” met “vergenoeg”. Die einders in die titel suggereer ook horisonne en eindes, lewe en dood. In die bundel word ou bekende landskappe ondersoek, soos die Bolandse en Nederlandse, maar ander einders ook verken, soos die Vrystaat, Karoo en Kalahari.
Gaffie du Toit
In 2009 het hy na Suid-Afrika teruggekeer om vir die SWD Arende te speel. Du Toit het aan die einde van 2010 uit rugby getree.
Lina Spies
Prosa
Haar prosadebuut Ontmoetings behandel die avontuur wat in ’n ontmoeting met ’n ander opgesluit lê en sy beskryf ontmoetings met mense soos Elisabeth Eybers, Olga Kirsch, D.J. Opperman, Sheila Cussons, Uys Krige, Audrey Blignault, Hennie Aucamp en Holmer Johanssen. Die persoonlike perspektief waartoe hierdie prosastukke hulle leen, lei ook daartoe dat sy in haar vlot skryfstyl telkens private besonderhede oor haarself bekendmaak, sodat sy ook as mens duidelik uit die verf tree. Die tweede deel van die boek bestaan uit vyf opstelle oor Die digter en die kind, waarin sy ondersoek instel na die hantering van die kind in die poësie van digters soos Elisabeth Eybers, Ida Gebhardt, D.J. Opperman en Martinus Nijhoff, asook ’n opstel oor Die digter en die dood van die kind.
Tuinroete-distriksmunisipaliteit
Die Tuinroete-distriksmunisipaliteit (voorheen Eden-distriksmunisipaliteit) is een van die 5 distriksmunisipaliteite van die Wes-Kaap. Die setel van die munisipaliteit is in George. Die meeste inwoners in die munisipale gebied is Afrikaanssprekend. Die munisipaliteit se kode is DC4.
Patrice Motsepe
Patrice Tlhopane Motsepe (gebore op 28 Januarie 1962) is Suid-Afrikaanse sakeman en mynmagnaat. Hy is die stigter en uitvoerende voorsitter van African Rainbow Minerals, 'n groot mynkorporasie. Hy is ook 'n uitvoerende beampte van ander mynmaatskappye in Suid-Afrika. Hy besit ook die sokkerklub Mamelodi Sundowns.
NG gemeente Bulawayo
Die gemeente het 'n bloeitydperk kort na die Tweede Wêreldoorlog beleef toe Afrikaners in groot getalle uit die Unie van Suid-Afrika in Suid-Rhodesië 'n heenkome kom soek het. In die vier jaar tussen 1947 en 1951 het die lidmate meer as verdubbel.
Deon van der Merwe
Deon van der Merwe is 'n Suid-Afrikaanse kitaarspeler. In 2009 ontvang hy 'n SAMA-toekenning in die kategorie beste Afrikaanse tradisionele album vir Kitaarjolyt.
Bedfordview
Geskiedenis
Die grootste deel van die huidige dorpsgebied is oorspronklik deur die plaas Elandsfontein beslaan en in die tyd van die Zuid-Afrikaansche Republiek (ZAR) as deel van die Potchefstroomdistrik bestuur. Op Bedfordview se wapen verskyn 'n eland met 'n fontein as verwysing na die dorp se vroeë geskiedenis.
Ná die algemene demokratiese verkiesing in 1994 was Bedfordview genoodsaak om met Germiston en Palm Ridge saam te smelt om die Groter Germiston-Oorgangsraad te vorm. Hierdie raad het later met ander nedersettings aan die Oos-Rand saamgesmelt om die Ekurhuleni Metropolitaanse Munisipaliteit te vorm. Naas Bedfordview maak die ou munisipaliteite Alberton, Benoni, Boksburg, Brakpan, Edenvale, Germiston, Kemptonpark, Nigel en Springs deel uit van die metropolitaanse munisipaliteit.
Vertikaal
Vertikaal (Latyn: vertex, draaipunt, hoogste punt) is die lyn wat in dieselfde rigting as swaartekrag wys. Dit wil sê, die lyn wat reguit opwaarts of afwaarts loop. Die vertikaal is reghoekig aan die horisontale vlak.
Oegarities
Oegarities is 'n uitgestorwe noordwes-Semitiese taal wat deur Franse argeoloë in 1928 ontdek is. Dit staan bekend amper eksklusief uit skrifte wat in die stad Oegarit (hedendaagse Ras Shamra) in Sirië gevind is.
Van Coke Kartel
Nadat hulle 16 maande laas 'n konsert gedoen het, het die groep vir ou laas 'n finale toer in 2017 gedoen.
Jean Cook
Cook het die Vrystaat in die Cravenweek verteenwoordig op hoërskool. Daarna het hy die Vrystaat in die onder 19-ouderdomsgroep verteenwoordig en in 2011 het hy vir die Ixias van die Sentrale Universiteit van Tegnologie in die Varsityskildtoernooi gespeel. In dieselfde jaar het hy Suid-Afrika by die IRR Junior Wêreldkampioenskap verteenwoordig. In 2012 het hy na Pretoria verhuis waar hy in die Varsitybeker vir die Universiteit van Pretoria en die Blou Bulle uitgedraf het. Hy het ook een wedstryd vir die Bulls in die Superrugbykompetisie gespeel.
Sint Patricksdag
Feesvierings sluit openbare optogte en feeste, céilithe (tradisionele Gaeliese byeenkomste met musiek en dans) en die dra van groen kleding of shamrock (jong klawerplante) in. Christene woon daarnaas ook kerkdienste by, en ter geleentheid van Sint Patricksdag word kerklike voorskrifte aangaande die vastyd voor die Paasfees tydelik opgehef – dit is ook die rede hoekom die feesdag tradisioneel met drankverbruik verbind word.
Alfred Nzo-distriksmunisipaliteit
Plaaslike munisipaliteite
Die munisipaliteit bestaan uit die volgende plaaslike munisipaliteite: